Asia C‑349/13

Minister Finansów

vastaan

Oil Trading Poland sp. z o.o.

(Naczelny Sąd Administracyjnyn esittämä ennakkoratkaisupyyntö)

”Ennakkoratkaisupyyntö — Valmisteverot — Direktiivit 92/12/ETY ja 2008/118/EY — Soveltamisala — Kivennäisöljyt ja energiatuotteet — Voiteluöljyt, jotka on tarkoitettu muuhun käyttöön kuin moottoripolttoaineeksi tai lämmityspolttoaineeksi — Soveltamisalan ulkopuolelle jääminen — Energiatuotteiden kulutuksesta kannettava valmistevero, jonka osalta jäsenvaltio on säätänyt samanlaisista säännöistä kuin yhdenmukaistettuun valmisteverojärjestelmään sovellettavat säännöt — Rajojen ylitykseen liittyvien muodollisuuksien käsite — SEUT 110 artikla — Maksuaika, joka on eräissä tapauksissa lyhyempi yhteisöhankinnoille kuin kotimaan markkinoilta hankituille tavaroille”

Tiivistelmä – Unionin tuomioistuimen tuomio (kymmenes jaosto) 12.2.2015

Verotus – Jäsenvaltioiden lainsäädännön yhdenmukaistaminen – Valmisteverot – Direktiivit 92/12 ja 2008/118 – Soveltamisala – Voiteluöljyt, jotka on tarkoitettu muuhun käyttöön kuin moottoripolttoaineeksi tai lämmityspolttoaineeksi, eivät kuulu soveltamisalaan – Vero, joka kannetaan kulutuksesta yhdenmukaistetun valmisteverojärjestelmän mukaisesti – Hyväksyttävyys – Edellytys – Rajojen ylitykseen liittyvien muodollisuuksien puuttuminen (Neuvoston direktiivin 92/12 3 artiklan 3 kohta ja neuvoston direktiivin 2008/118 1 artiklan 3 kohta ja 34 artiklan 2 kohdan ensimmäisen kohdan a alakohta) Ennakkoratkaisukysymykset – Unionin tuomioistuimen toimivalta – Unionin oikeuden merkityksellisten seikkojen yksilöinti (SEUT 267 artikla) Verotus – Sisäinen verotus – Kielto harjoittaa syrjintää tuontituotteiden ja samanlaisten kotimaisten tuotteiden välillä – Valmisteverottomuuden järjestelmässä maahantuodut tuotteet ja kansallisilta markkinoilta hankitut tuotteet – Sen hyväksyttävyys, että ainoastaan maahantuotuihin tavaroihin voidaan soveltaa järjestelmää, jossa valmisteverot maksetaan ja jossa on lyhyempi maksuaika (SEUT 110 artikla)

Valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun direktiivin 92/12 3 artiklan 3 kohtaa ja valmisteveroja koskevasta yleisestä järjestelmästä ja direktiivin 92/12 kumoamisesta annetun direktiivin 2008/118 1 artiklan 3 kohtaa on tulkittava siten, että ne eivät ole esteenä sillä, että näiden direktiivien soveltamisalaan kuulumattomista tuotteista, kuten voiteluöljyistä, jotka on tarkoitettu käytettäviksi muuhun tarkoitukseen kuin moottoripolttoaineeksi tai lämmityspolttoaineeksi, kannetaan vero, jota säännellään säännöillä, jotka ovat samanlaiset kuin mainituissa direktiiveissä tarkoitetun yhdenmukaistetun valmisteverojärjestelmän säännöt, kunhan tällaisen veron kantaminen näistä tuotteista ei aiheuta rajojen ylitykseen liittyviä muodollisuuksia jäsenvaltioiden välisessä kaupassa. Tämän osalta väliaikaisen valmisteverottomuuden järjestelmää koskevien vaatimusten, joita sovelletaan sekä muista jäsenvaltioista tuotuihin tavaroihin että kotimaisilta markkinoilta hankittuihin tavaroihin, ei voida katsoa olevan rajojen ylitykseen liittyviä muodollisuuksia. Veron maksujärjestelmään liittyviä velvollisuuksia, jotka koskevat velvollisuutta ilmoittaa suunnitellusta yhteisöhankinnasta ja velvollisuutta asettaa vakuus valmisteveron maksamisesta, ei myöskään voida pitää rajojen ylitykseen liittyvinä muodollisuuksina, jos nuo velvollisuudet on täytettävä ennen kuin tavarat ylittävät rajan, jos vakuuden asettaminen liittyy valmisteveron verotettavaan tapahtumaan ja jos nämä muodollisuudet vastaavat vaatimuksia, joita valmisteverovelvollisten henkilöiden on noudatettava direktiivin 2008/118 34 artiklan 2 kohdan ensimmäisen alakohdan a alakohdan nojalla. Rajojen ylitykseen liittyvinä muodollisuuksina ei voida pitää myöskään velvollisuutta jättää yksinkertaistettu ilmoitus, laskea valmisteveron määrä ja maksaa se 10 päivän kuluessa verovelvollisuuden syntymisestä eikä velvollisuutta pitää kirjaa yhteisön sisäisesti hankituista valmisteveron alaisista tavaroista, sillä näillä velvollisuuksilla pyritään varmistamaan valmisteveron maksaminen. (ks. 38, 39–43 ja 52 kohta sekä tuomiolauselma)) Ks. tuomion teksti. (ks. 45 kohta) SEUT 110 artiklassa kielletystä tuoduille tuotteille epäedullisesta erilaisesta kohtelusta ei ole kyse, kun kansallisen säännöstön, jossa asetetaan voiteluöljyt, jotka eivät kuulu valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun direktiivin 92/12 ja valmisteveroja koskevasta yleisestä järjestelmästä ja direktiivin 92/12 kumoamisesta annetun direktiivin 2008/118 soveltamisalaan, valmisteveron alaisiksi, nojalla valmisteverottomuuden järjestelmässä maahantuotujen voiteluöljyjen valmisteveron maksuaika alkaen siitä hetkestä, kun ne saatetaan vaihdantaan kansallisilla markkinoilla, on sama kuin näiltä markkinoilta hankittujen voiteluöljyjen valmisteveron maksuaika. Se seikka, että ainoastaan maahantuotuihin tavaroihin voidaan soveltaa myös järjestelmää, jossa valmisteverot maksetaan ja jossa on lyhyempi maksuaika, ei voi vaikuttaa tällaisen säännöstön syrjimättömyyteen. (ks. 50 ja 51 kohta)

Asia C‑349/13

Minister Finansów

vastaan

Oil Trading Poland sp. z o.o.

(Naczelny Sąd Administracyjnyn esittämä ennakkoratkaisupyyntö)

”Ennakkoratkaisupyyntö — Valmisteverot — Direktiivit 92/12/ETY ja 2008/118/EY — Soveltamisala — Kivennäisöljyt ja energiatuotteet — Voiteluöljyt, jotka on tarkoitettu muuhun käyttöön kuin moottoripolttoaineeksi tai lämmityspolttoaineeksi — Soveltamisalan ulkopuolelle jääminen — Energiatuotteiden kulutuksesta kannettava valmistevero, jonka osalta jäsenvaltio on säätänyt samanlaisista säännöistä kuin yhdenmukaistettuun valmisteverojärjestelmään sovellettavat säännöt — Rajojen ylitykseen liittyvien muodollisuuksien käsite — SEUT 110 artikla — Maksuaika, joka on eräissä tapauksissa lyhyempi yhteisöhankinnoille kuin kotimaan markkinoilta hankituille tavaroille”

Tiivistelmä – Unionin tuomioistuimen tuomio (kymmenes jaosto) 12.2.2015

Verotus — Jäsenvaltioiden lainsäädännön yhdenmukaistaminen — Valmisteverot — Direktiivit 92/12 ja 2008/118 — Soveltamisala — Voiteluöljyt, jotka on tarkoitettu muuhun käyttöön kuin moottoripolttoaineeksi tai lämmityspolttoaineeksi, eivät kuulu soveltamisalaan — Vero, joka kannetaan kulutuksesta yhdenmukaistetun valmisteverojärjestelmän mukaisesti — Hyväksyttävyys — Edellytys — Rajojen ylitykseen liittyvien muodollisuuksien puuttuminen (Neuvoston direktiivin 92/12 3 artiklan 3 kohta ja neuvoston direktiivin 2008/118 1 artiklan 3 kohta ja 34 artiklan 2 kohdan ensimmäisen kohdan a alakohta) Ennakkoratkaisukysymykset — Unionin tuomioistuimen toimivalta — Unionin oikeuden merkityksellisten seikkojen yksilöinti (SEUT 267 artikla) Verotus — Sisäinen verotus — Kielto harjoittaa syrjintää tuontituotteiden ja samanlaisten kotimaisten tuotteiden välillä — Valmisteverottomuuden järjestelmässä maahantuodut tuotteet ja kansallisilta markkinoilta hankitut tuotteet — Sen hyväksyttävyys, että ainoastaan maahantuotuihin tavaroihin voidaan soveltaa järjestelmää, jossa valmisteverot maksetaan ja jossa on lyhyempi maksuaika (SEUT 110 artikla)